LIMA BELAS TAHUN LALU
Haller!
- Hei, sayang. - Hei! Buat apa di sini?
Terkejut saya.
Ya, saya tak perlu masuk awal.
Saya ingat nak tengok awak beraksi. Nampaknya saya lewat.
- Bagaimana terapi pagi awak? - Seronok.
Lebih murah daripada kelas yoga awak.
Asalkan awak tak masuk hospital.
Maggie, itu takkan berlaku.
Saya tak pandai jadi jururawat.
- Awak tak pandai? - Ya.
Tidak.
- Alamak! - Apa?
Esperanza tak dapat datang hari ini. Dia selesema.
Boleh awak jemput Hayley dari pusat jagaan?
- Hari ini? - Ya.
- Saya ada perbicaraan. - Siapa?
Barnett Woodsen? Apa susah? Mengaku bersalah.
Itu yang awak mahu, bukan?
Boleh. Saya jemput dia selepas selesai.
Tapi awak belanja minum jika saya bebaskan Woodsen.
Baiklah, Haller.
Eddie boleh mengasuh hari Jumaat.
- Kita boleh keluar makan. - Baguslah.
Banyak restoran kita perlu cuba.
Tapi Eddie sangat kecil. Hayley boleh tolak dia.
Saya perlu bersiap. Terima kasih jemput dia.
Ya.
- Saya sayang awak. - Saya sayang awak.
- Selamat jalan! - Selamat tinggal!
Awak hadir untuk ujian balistik, detektif.
Boleh awak ringkaskan keputusannya untuk kami?
Baiklah.
Jaluran daripada peluru ujian sepadan
dengan peluru yang didapatkan daripada mangsa, yang mengesahkan
bahawa pistol di dalam but En. Woodsen
- sebenarnya, senjata pembunuhan. - Terima kasih, detektif.
En. Haller?
Ya, Yang Arif.
Selamat pagi, Detektif Bishop.
Nama saya Michael Haller. Saya bekerja untuk Pejabat Pembela Awam.
Saya kenal awak.
Kalau begitu, awak juga tahu klien saya mungkin berdepan hukuman mati,
jadi saya nak pastikan semuanya mengikut prosedur.
- Baik. - Saya mahu pastikan saya jelas.
Jadi, awak dapat maklumat
tentang En. Woodsen daripada seorang saksi tak dikenali?
Betul.
Kemudian awak dapat waran untuk geledah rumah En. Woodsen
menurut sumber tak bernama ini?
Istilahnya ialah "pemberi maklumat sulit".
Semuanya prosedur standard.
Betul. Baiklah. Dalam penggeledahan itu,
awak jumpa pistol itu di dalam but kereta En. Woodsen?
Betul.
Ingatkan kami, detektif, di mana kereta itu diletakkan?
Di garaj En. Woodsen.
Bukan di jalan masuk?
Tiada jalan masuk.
- Garajnya terus menghadap jalan. - Begitu.
Disebabkan kereta itu di dalam garaj, bukan di jalan,
ia termasuk dalam waran geledah awak.
Sebab waran itu hanya untuk rumah dan premis En. Woodsen, betul?
Betul.
Boleh awak beritahu kami cuaca malam itu?
- Cuaca? - Ya, cuaca.
Mendung? Hujan?
Cuaca mendung. Ya, hujan mula turun satu ketika.
Menurut Perkhidmatan Cuaca Kebangsaan, hujan mula turun kira-kira 11:00 malam.
Menurut laporan awak,
awak geledah rumah klien saya pada pukul 10:30, betul?
Jika itu yang tertulis, ya.
Hujan belum turun semasa awak sampai?
Belum.
Maaf. Yang Arif, apa tujuan soalan ini?
Ya, ada tujuan.
Detektif, adakah ini pistol yang awak jumpa di dalam but klien saya?
Ya, betul.
Di dalam keretanya, yang menurut awak, diletakkan di garajnya?
Yang Arif, saya nak minta rehat sekejap.
Rehat takkan membantu awak, En. Vincent.
Awak beri keterangan bahawa hujan tidak turun
sehingga selepas awak tiba di rumah klien saya
dan bahawa keretanya diletakkan di garaj apabila awak tiba.
Jadi, beritahu kami, detektif,
jika kereta itu diletakkan di garaj sebelum hujan turun,
kenapa ada hujan pada bamparnya?
Melainkan, sudah tentu, kereta itu tiada di garaj
dan ia diletakkan di tepi jalan,
yang akan meletakkannya di luar skop waran awak.
Ada apa-apa komen, detektif?
Saya berpegang pada testimoni saya.
Yang Arif, pihak pembela akan menolak.
Hujah Rakyat hanya berdasarkan bukti hasil penggeledahan yang haram,
dan oleh itu, tak boleh diterima.
Yang Arif, saya mahu beri jawapan pada penghujung minggu.
Awak ada sehingga penghujung hari ini, En. Vincent. Bukannya penting pun.
Lain kali, periksa semua butiran betul-betul.
Bangga dengan diri sendiri, peguam?
Gembira dapat pergi dari sini untuk jemput anak saya. Tumpang lalu.
Klien awak pembunuh dan awak pun tahu.
Awak patut fikirkannya sebelum langgar peraturan.
Itu salah awak, detektif, bukan saya.
Awak pula ikut peraturan?
Semua peguam macam awak cuma meringan-ringankannya untuk menang.
Ya, kita berdua buat begitu.
Tolong berambus dari sini.
Helah awak ini, Haller,
ada orang akan mati kerana awak.
Cubalah renungkannya.
Kenapa awak tak beritahu orangnya Glory Days?
- Siapa? - Pembunuhan yang awak dituduh.
Giselle Dallinger. Saya kenal dia sebagai Glory Days.
Saya tak pernah dengar nama itu.
Ketika kami jumpa, dia kata namanya Giselle.
Bila?
Setahun lalu.
Seorang lagi klien saya memperkenalkan kami, Stacy.
"Klien"? Apa maksud awak "klien"?
Saya pengurus untuk orang dalam bidang kerja Giselle.
Awak... bapa ayam?
Tak, bukan begitu.
Saya pemudah cara. Latar belakang saya pengekodan.
Saya ada laman web yang selamat, penyulitan hujung ke hujung.
Klien saya menarik pelanggan. Saya sahkan mereka sebelum berjumpa.
Menghilangkan bahaya.
Betulkah?
Ia bukan cara paling mulia untuk menyara hidup,
tapi saya tak pernah memaksa sesiapa.
Saya cuma bekerja dengan orang yang sudah buat begini.
Saya bantu mereka bekerja lebih selamat.
Setidaknya saya sangka begitu.
Berapa banyak untung awak dapat bagi perkhidmatan ini?
Dua puluh peratus.
Lebih untung daripada bapa ayam biasa, saya bayangkan.
Stacy yang perkenalkan awak kepada Glory Days ini...
saya perlu cakap dengan dia.
Okey. Pasangan saya, David, boleh dapatkan maklumatnya.
"Pasangan"?
Pasangan hidup, bukan rakan niaga.
Tidak, David tak mahu terlibat langsung.
Dia... merayu supaya saya berhenti.
Tahun ini sepatutnya tahun terakhir saya.
Saya akan ada wang cukup untuk berhenti dan...
Jadi, pada malam Glory Days mati, beritahu saya apa yang berlaku.
Okey, beginilah. Saya...
Saya ada di rumahnya malam itu.
Rasanya tiada siapa nampak saya, tapi saya di sana.
Kenapa?
Dia berhutang dengan saya.
Ia bukan seperti sangkaan awak. Adakah rupa saya macam kaki pukul?
Rupa boleh menipu, Julian.
Saya tak buat begitu, okey? Saya tak buat begitu.
Kamu berdua bergaduh?
Ya! Giselle khayal,
yang merupakan masalah dia yang berterusan.
Dia berkelakuan gila. Dia serang saya, bukan sebaliknya.
Saya cuma tolak dia.
Dia sepatutnya ada dua janji temu hari itu,
tapi tiada semua duitnya sebab lelaki kedua tak datang.
Awak percayakan dia?
Tidak, tapi tiada apa-apa saya boleh buat, jadi saya pergi.
Mungkin waktu itu pukul 11:00 dan dia okey semasa saya pergi. Sumpah.
Saya sangat sukai Giselle. Semasa dia tak ketagih dadah.
Sebab itu saya cari awak. Sebab dia yang suruh.
Dia kata awak yang terbaik.
Entahlah, Julian. Semua ini terlalu rumit.
Saya ambil berat akan dia.
Percayalah, saya tak buat begini.
Saya faham.
Biasanya, ia tak penting. Kali ini, penting.
Saya akan dapatkan pembacaan pertuduhan untuk awak.
Selepas itu, saya perlukan masa untuk fikirkannya, okey?
Sementara itu, bagaimana dengan bayaran saya?
Duit bukan masalah. Ia akan sampai pejabat awak pagi nanti.
Saya cuma...
Saya tak boleh tinggal di penjara.
Awak faham? Saya tak boleh. Saya takkan selamat di sini.
Saya tak boleh buat apa-apa
selain beritahu awak apa saya beritahu semua klien.
Buka mata dan tutup mulut. Saya akan hubungi awak.
HELO DARI HAWAII
Mak saya tinggal di Hawaii.
Saya... Saya akan luangkan masa di sana. Mungkin masa yang lama.
Helo?
Ya, ini Mickey Haller.
Sekejap. Dia okey?
Awak okey, Legal?
Kamu tak perlu datang sampai sini.
Sudah tentu perlu. Apa yang berlaku?
Mereka tak suka keputusan beberapa ujian yang mereka jalankan.
Serangan jantung kecil.
Legal, tiada serangan jantung kecil.
Pada usia saya, jika ia tak membunuh, ia kecil.
Jangan berdiri saja.
Beri saya sesuatu untuk difikirkan. Alihkan perhatian saya.
Awak sudah ada banyak masalah tanpa mendengar masalah saya.
Apa lagi saya nak buat? Makan Jell-O? Tengok Court TV?
Jika ada cerita, beritahulah saya.
Awak memang gila.
Baiklah.
Ingat Glory Days?
Pelacur itu. Orang yang beri keterangan untuk kamu.
Ya. Dia...
dia kata dia akan pindah ke Hawaii.
Berhenti jadi pelacur. Dia juga hantar ini kepada saya.
Jadi?
Lihat cap pos itu.
Ia tak dihantar dari Hawaii. Ia dihantar dari Van Nuys.
Dia tipu saya. Dia tak pernah tinggalkan LA.
Dia cuma tukar nama, terus jadi pelacur.
Kamu tak boleh selamatkan semua orang.
Saya tahu, tapi...
Tak, Legal, dia dah mati.
Ada orang bunuh dia dan...
lelaki yang dituduh bunuh dia telefon saya kerana dia yang suruh.
Saya ingat saya dah nampak semuanya dengan ayah kamu.
Jadi, siapa lelaki ini?
Seorang pengurus. Tapi rupanya bukan begitu.
Rupa pembunuh?
Percayalah, mereka ada macam-macam rupa.
Saya tahu, tapi Glory berjaya lawan Russell Lawson dua kali.
Dia boleh lawan lelaki ini dengan mudah.
Bagaimana dengan Russell Lawson?
Saya tahu dia dipenjarakan, tapi mungkin dia suruh orang lain buat?
Tak, saya tak rasa begitu. Russell bekerja sendiri.
Dia suka membunuh sendiri, bukan mengupah orang.
Jadi, siapa lagi yang ada?
Tentu Glory Days jumpa ramai lelaki pelik.
Mungkin ada seorang.
Untuk dapatkan Russell, ingat tak saya jadikan Glory umpan?
Ingat tak? Ia idea saya.
Dia ditahan ketika itu.
Kokaina, yang dia dapat daripada bos kartel bernama Hector Moya.
Saya buat perjanjian untuk dia.
Dia laporkan Hector supaya saya boleh keluarkan dia.
Awak tak beritahu saya pun.
Saya andaikan dia lakukannya tanpa nama.
Betul, tapi macam mana kalau dia tahu?
Lelaki kartel itu jenis orang yang mahu balas dendam.
Kamu dah buat apa yang peguam bagus akan buat, nak.
Kamu bebaskan klien kamu. Ini bukan salah kamu.
Kalau begitu, kenapa saya rasa bersalah?
Saya tak tahu nak buat apa. Ambil kes ini atau tak?
Cuma kamu boleh menjawabnya.
Apa-apa pun, kamu perlu berhati-hati.
Ancaman kartel itu besar.
Jika lelaki ini memburu pembelotnya,
mana tahu dia akan buru peguamnya juga?
Saya sudah agak awak akan cakap begitu.
Awak buat saya takut.
Bu.
HECTOR MOYA ATAU HECTOR MORENO PEMBUNUHAN DAN PENGEDARAN DADAH
PEMBUNUHAN, KONSPIRASI UNTUK TUJUAN PENGIMPORTAN
KOKAINA, FENTANYL
KARTEL TIJUANA PEMBUNUHAN
Saya bukan pembelot, Mickey. Awak pun tahu.
Dia boleh membahayakan saya. Awak kata dia pengedar?
Awak nak kekal di penjara?
Selamat pagi, Izzy. Semuanya okey?
Saya rasa begitu.
Seorang lelaki bernama David hantar bayaran untuk Julian La Cosse.
Semuanya ada?
Itu... Entahlah.
Apa?
Berat.
Saya pernah dibayar dengan barang kemas, tapi jongkong emas? Tak pernah.
Dibayar? Awak ambil kes semasa saya berbulan madu?
Apa kamu berdua buat di sini? Bukankah kamu sepatutnya di Los Cabos?
Hujan tak berhenti.
Kami akan ambil masa sebulan di Itali, sebaik awak beri kami cuti sebulan,
yang takkan pernah berlaku.
- Emas betul? - Itu yang kita perlu siasat.
Jumpa Marvin Beedleman. Dia tahu nilainya.
Telefon pejabat Marvin dulu. Awak tak tahu bila masa dia tidur.
- Jadi, kes apa ini? - Glory Days.
Kenapa dengan dia?
Dia dah mati.
Dia dibunuh.
- Apa? - Ya.
Lelaki yang ditangkap cari saya.
Saya simpati tentang bulan madu itu,
tapi baguslah kamu kembali sebab saya perlu bantuan.
Dibunuh?
Dia tinggal di Hawaii.
Panjang ceritanya.
Saya rasa itu cerita lain daripada cerita yang polis beritahu.
Ya. Ingat nama Hector Moya?
Si kartel dadah. Awak rasa dia dapat tahu Gloria yang laporkan?
Saya perlu pertimbangkan kemungkinannya.
Maggie boleh beritahu awak di mana mahkamah hantar dia, bukan?
Saya tak rasa mahkamah hantar dia ke mana-mana.
Malam tadi, saya buat kajian.
Saya cari kes dia dalam pangkalan data mahkamah.
Saya tak jumpa apa-apa,
yang buat saya fikir mungkin polis persekutuan terlibat.
Atau dia keluar sebab dia buat perjanjian untuk laporkan orang lain.
Ingatkan saya untuk tingkatkan perlindungan insurans.
Jika sesuatu berlaku kepada saya,
saya cuma nak pastikan Winston ada semuanya.
Lorna, awak akan selamat.
Ya, tapi bagaimana dengan awak? Awak pasti tentang ini?
Saya tak pasti tentang apa-apa,
tapi saya perlu pasti jika nak ambil kes ini.
Awak nak ambil?
Saya tak tahu. Yang ini hal peribadi.
Baguslah.
Apa-apa pun, pertama sekali,
saya nak awak periksa tempat kejadian.
Glory dibunuh di apartmennya.
Bukan di rumah lamanya. Dia ada identiti baharu.
Semua maklumat ada dalam fail.
Saya perlukan laporan autopsi.
Pemeriksa perubatan kata... Sekejap.
Hayley?
Hei... Okey, tunggu. Apa yang berlaku?
Mereka tangkap Eddie.
Eddie? Siapa Eddie?
Eddie Rojas. Pengasuh lama saya. Ibunya pengasuh kanak-kanak saya.
Eddie si kecil?
Ya, mereka kata dia curi kereta di Beverly Hills.
Sayang, Eddie Rojas tak dapat capai pedal pun.
Pn. Rojas telefon mak, tapi dia tak boleh buat apa-apa dari San Diego.
Ayah perlu bantu dia. Ada perbicaraan hari ini.
Pembela awam suruh dia mengaku bersalah.
Jika pembela awam rasa dia patut buat rayuan, dia patut buat begitu.
Dia bukan macam klien ayah yang bersalah. Dia Eddie.
Okey? Tak mungkin dia curi kereta seseorang.
Ayah tak mahu buat sesuatu yang baik sesekali?
Beverly Hills, ya?
Eddie?
- Eddie Rojas. - En. Haller, apa awak buat di sini?
Eddie, awak dah membesar, ya?
Budak-budak asyik buli saya. Mula bersenam di sekolah tinggi.
- Baguslah. - Tunggu. Awak akan ambil kes saya?
Sebab saya tak nak mak saya ganggu awak...
Tak apa. Saya pernah bekerja dengan pembela awam awak.
Hayley takkan cakap dengan saya jika tak ambil.
Ceritakan apa yang berlaku.
Okey, saya tak pernah curi kereta sesiapa. Bukan begitu.
Okey. Jadi, apa yang berlaku?
Saya ke Beverly Hills untuk jumpa kawan. Dia pelayan di restoran mewah.
Saya di luar apabila seorang lelaki
berhenti dalam kereta Lambo dengan isteri mudanya.
Okey. Kemudian?
Saya cuma buat hal sendiri.
Bangsat ini baling kunci dan sepuluh dolar kepada saya
dan kata, "Letak berdekatan."
Dia ingat awak penjaga valet.
Betul. Ini bukan kali pertama ia berlaku kepada saya.
Lagipun, kedekut betul. Lamborghini dan tip sepuluh dolar?
Baiklah, kekalkan topik. Apa awak buat kemudian?
Okey.
Saya ambilnya. Saya ambil kereta itu.
Saya tak patut buat begitu. Saya patut cakap yang dia salah, tapi saya tak curi.
Saya tak curi kereta dia. Saya letak di jalan sebelah.
Saya cuma... Saya nak ajar dia.
Jadi, dia beri awak kereta itu melalui penipuan, mungkin?
Ya. Penipuan yang dia cipta, bukan saya.
Betul. Mungkin boleh dapatkan tuduhan memandu tanpa kebenaran.
Awak akan dapat tempoh percubaan.
Kalau bertuah, rekod boleh dipadamkan dalam setahun.
Saya ada rekod selama setahun?
Saya akan usahakannya. Saya perlu makan sesuatu dulu.
Saya belum sarapan. Awak nak sesuatu?
Tidak. Saya tak makan sebarang makanan proses, En. Haller.
Awak nak lobak merah?
Tak apa. Terima kasih. Tunggu di sini, okey?
Kami tempah bulan madu di Cabo untuk duduk di pantai,
bukan di lobi membuat susun suai gambar,
yang hilang dua kepingan yang bukan penjuru pun.
Ya, inilah sebabnya tiada siapa tempah dengan insurans perjalanan.
Jika terkena hujan di pantai bukan peristiwa dilindungi,
apa itu sebenarnya peristiwa dilindungi?
Awak kata Ebola?
Okey, saya ada panggilan lain, tapi perbualan ini masih belum berakhir.
Tunggu sekejap.
Hei, Izzy. Saya sedang bertengkar dengan ejen insurans.
Berapa bayaran jongkong emas itu?
56 ribu. Saya dah masukkannya dalam akaun syarikat.
Lima puluh enam? Hallelujah.
Hei, dengar sini. Mickey ada masa petang ini?
Dia di mahkamah. Kenapa?
Saya sedang makan dengan kawan lama.
Dia dapat tawaran untuk reka tari satu rancangan TV,
- tapi perlu periksa kontraknya. - Saya boleh tolong periksa.
- Awak tak kisah? - Ia latihan yang bagus untuk saya.
Saya takkan caj dia sebab, secara teknikal, saya belum jadi peguam.
Terima kasih, Lorna. Saya terhutang budi. Saya akan bawa selepas makan.
Tiada masalah. Jumpa nanti.
Apa yang kita cakap tadi?
Berani betul awak letak telefon.
- Hai. Boleh saya bantu? - Saya harap begitu.
Nama saya David Lyons. Saya yang bawa bayaran untuk Julian.
Oh, ya. Jongkong emas.
Ya, saya pasangan Julian. Saya perlu cakap dengan Mickey. Dia ada?
Mickey di mahkamah.
Saya Lorna Crane. Saya bekerja dengan Mickey. Boleh saya bantu?
Saya nak cari jalan untuk keluarkan dia dari penjara sebab dia...
Dia... Sebab dia...
Awak nak duduk? Mungkin saya boleh ambilkan awak teh?
Awak perlu faham. Julian bukan penjenayah.
Dia cuma... seorang pakar IT. Dia takkan selamat di sana.
Saya nak awak bersedia.
Julian dituduh membunuh.
Tak kira siapa dia,
mereka akan tetapkan ikat jamin tinggi, jika mereka benarkan.
Tak apa. Kami boleh bayar. Ada lebih banyak emas.
Saya cuma nak tanya, kenapa bayar guna emas?
Panjang ceritanya.
Pendapatan Julian mungkin tak boleh diterima LHDN.
Lebih selamat daripada simpan duit di bank.
Kami merancang untuk keluar dari LA tak lama lagi. Mungkin hidup di luar grid.
Macam pengikhtiar hidup?
Julian lebih suka istilah "realis".
Awak tahu, kami...
kami sudah lapan tahun bersama.
Dia tak sempurna, tapi saya sayang dia.
Dia tak bunuh sesiapa. Dia tak mampu buat begitu.
Saya harap hal ini tak membunuhnya.
Lebih kurang pukul berapa, pegawai?
Kira-kira 12:30.
Ada makluman kecurian kereta.
Saya nampak defendan berhenti di Crescent
dalam kenderaan yang sepadan dengan yang dicuri.
Apa awak buat kemudian?
Saya tahan defendan.
Apabila jelas dia memiliki kenderaan itu secara haram,
saya tahan dia.
Terima kasih, Pegawai Gibbons.
Saksi awak, En. Haller.
Pegawai Gibbons,
lokasi yang awak nampak En. Rojas letak kereta,
kira-kira berapakah jauhnya
dari lokasi kecurian kereta yang dikatakan berlaku?
Lebih kurang empat blok.
Empat blok.
Tak begitu jauh.
Mengikut pengalaman awak,
adakah biasa bagi seseorang untuk mencuri kereta
hanya untuk buangnya empat blok dari lokasi asal?
Tidak.
- Tapi bukan itu saja yang dia buat. - Maaf?
Dalam siasatan,
kami jumpa rakaman trafik
menunjukkan bahawa defendan telah memandu kereta itu secara meluas.
Rakaman trafik? Yang Arif, tiada sebarang rakaman trafik disebut...
Kerana Pegawai Gibbons baru jumpa semalam.
Yang Arif, saya belum sempat mengkajinya.
Ini perbicaraan awal, En. Haller. Bukan perbicaraan utama.
Saya boleh beri awak 15 minit untuk kaji.
- Tak apa, Yang Arif. Terima kasih. - Baiklah.
Kita berehat sekejap, kemudian datang semula.
Saya sangka awak cakap awak cuma letak kereta.
Ia sebuah Lamborghini.
Saya bawanya jalan-jalan dulu. Awak takkan buat begitu?
Saya dah beritahu polis semua ini.
Saya tahu, tapi kami ada klien yang dibicarakan kerana membunuh,
jadi... kita tak tahu apa yang boleh membantu.
Adakah dia tak bersalah? Klien awak?
Sehingga dibuktikan bersalah. Selalunya begitu.
Oh. Awak nak satu?
Ini Indica. Buat kita tenang.
Tak, terima kasih. Hari ini banyak kerja dan saya kena fokus.
Jadi, awak boleh mula bercakap.
Baiklah.
Saya baru balik dari kerja
apabila saya dengar Giselle bergaduh dengan jiran sebelah.
Boleh saya...
Ya.
Dinding awak nipis?
Tidak.
- Boleh saya ketuk? - Ya.
Awak selalu dengar jiran awak buat bising?
Biasanya tak, tapi bunyinya kali ini kuat.
Lelaki itu marah. Ya. Dia asyik kata, "Jangan tipu saya!"
Awak nampak muka dia?
Tak, tapi apabila dia pergi,
dia hempas pintu dengan kuat sehingga dinding gegar.
Tak lama kemudian, ada bau asap.
Asap?
Ya, daripada kebakaran di sebelah.
Saya hubungi bomba,
tapi apabila mereka sampai, pemercik dah padamkannya.
Ya, mereka pasang pemercik di seluruh bangunan setahun lalu.
Peraturan bandar raya.
Betul.
Boleh saya tanya satu perkara lagi?
Adakah awak, secara kebetulan, makan jeli itu malam itu?
Tidak. Bukan semasa saya bekerja.
Awak kata awak kerja penghantaran. DoorDash?
Tidak, ganja. Ya, saya hantar ganja.
Kadangkala cendawan, tapi itu kerja sampingan, jadi...
Baiklah.
En. Schwartz, ini rakaman yang Pegawai Gibbons tunjukkan
dari Lebuh Raya 405.
Awak cam kenderaan ini?
Ya, itu kereta saya. Saya boleh tahu daripada nombor plat.
Lelaki yang memandu kenderaan awak dalam gambar, awak cam dia?
Lelaki yang curi kereta saya.
Adakah lelaki itu berada di mahkamah hari ini?
Dia. Yang duduk di sana.
Mohon rekod menunjukkan bahawa saksi telah mengenal pasti defendan.
En. Schwartz,
boleh awak gambarkan kejadian malam itu untuk kami?
Semuanya berlaku pantas, tapi saya akan cuba.
Saya berhenti di lampu merah dalam perjalanan pulang.
Saya biar bumbung kereta terbuka. Apabila saya pandang atas,
lelaki itu acukan pistol ke muka saya.
Dia jerit mengarahkan saya keluar kereta. Saya takut.
Dia masuk kereta dan pandu pergi.
Pukul berapa kejadian ini berlaku?
Lebih kurang 11:00 malam.
Namun, awak tak laporkan kepada polis sehingga hampir sejam kemudian.
Boleh awak jelaskan kenapa?
Saya terkejut.
Nyawa saya dalam bahaya.
Saya cuma boleh fikirkan isteri saya yang cantik.
Saya cuma mahu pulang kepada dia.
Jadi, saya telefon sebuah kereta. Sebaik tiba di rumah, saya hubungi polis.
Itu bukan wanita yang saya nampak. Dia berambut perang dan jauh lebih muda.
Terima kasih, En. Schwartz.
En. Haller?
Ya, boleh saya berbincang sekejap dengan klien saya, Yang Arif?
Kunci yang lelaki ini campak kepada awak ada pada rantai kunci atau kunci valet?
Kunci valet. Kenapa?
- Awak suka berjudi? - Tidak.
Malangnya. Awak di tempat yang salah.
Selamat petang, En. Schwartz.
Awak beri keterangan yang awak pulang selepas kecurian kereta itu, betul?
Ya.
Sudah lewat. Adakah isteri awak menunggu untuk benarkan awak masuk rumah?
Tak, saya tak mahu kejutkan dia, jadi saya masuk sendiri.
Begitu. Ada kunci pintar di pintu depan awak?
Bantahan. Apa kaitannya?
Yang Arif, saya ada tiga soalan lagi untuk buktikan kaitannya
jika awak benarkan.
Tiga, En. Haller. Itu saja. Jawab soalan, En. Schwartz.
Tak, saya tiada kunci pintar.
Jadi, awak guna kunci rumah untuk buka pintu depan?
- Apa lagi yang saya akan gunakan? - En. Schwartz.
Maaf, Yang Arif.
Ya, saya guna kunci rumah saya.
Bagus. Awak ada kunci itu sekarang? Boleh awak tunjuk kepada kami?
- Ini dia. Gembira? - Okey...
Yang Arif, saya rasa tiga soalan sudah ditanya.
Sekarang kita bincangkan kaitannya.
Jadi, kita tahu yang awak simpan kunci rumah dan kunci kereta
pada rantai kunci yang sama, macam saya.
Macam semua orang.
Betul. Jadi, saya pasti awak faham kekeliruan saya.
Kalau kunci rumah awak ada pada rantai kunci awak
dan klien saya ambil kunci itu semasa dia curi kereta awak,
macam mana awak boleh buka pintu depan?
Melainkan klien saya tak ambil kunci awak.
Sebab awak beri dia kunci valet apabila awak berhenti di restoran dengan...
Saya minta maaf.
Saya tak maksudkan kunci rumah pada rantai kunci saya.
Saya maksudkan kunci tambahan yang kami simpan di bawah batu...
Penipu besar!
Pn. Schwartz, senyap!
Saya pindahkan kunci itu bulan lepas!
Awak bersama dia lagi, bukan?
Awak reka cerita ini hanya untuk menutup jejak awak.
Duduk diam-diam, atau saya akan keluarkan awak!
Ia bukan seperti sangkaan awak.
Awak cuma andaikan budak ini penjaga valet?
Awak bukan saja jantan celaka, awak jantan rasis!
Bailif, bawa dia keluar dari sini!
Peguam, rehat sepuluh minit. Selesaikan hal ini sebelum kita kembali.
Dia beri klien saya kunci kereta. Hal itu bermakna dia setuju.
Mungkin untuk letak kereta. Bukan untuk berlumba di seluruh bandar.
Kesalahan memandu tanpa kebenaran. Setahun di penjara, denda lima ribu.
Saya berbaik di sini. Saya masih boleh dakwa sebagai feloni.
Okey, dakwalah dia.
Awak mahu juri LA dengar cara seorang suami curang
menindas klien saya berdasarkan rasnya
dan menuduhnya atas jenayah yang dia tak buat untuk menutupnya?
Apa gunanya untuk rekod menang-kalah awak?
Jadi, tiada denda, sudah menjalani hukuman
dan awak tandatangan kertas kerja untuk padamkan sabitan itu serta-merta.
Yang baiknya, jika awak mahu dakwa En. Schwartz
kerana memfailkan laporan polis palsu,
saya pasti klien saya mahu beri keterangan.
Baiklah.
Oh, Tuhan. Tak sangka awak jumpa benda licik begini dalam kontrak.
Saya baru nak tandatangan, tapi naluri saya menghalang saya.
Sentiasa dengar naluri itu
melainkan ia suruh awak berkahwin di Vegas.
Saya akan tandakannya dan hantar balik, dan kita akan bincangkannya.
Terima kasih sekali lagi.
Tiada masalah langsung. Semoga berjaya.
- Jangan sampai tercedera. - Ya.
- Saya terhutang budi. Terima kasih. - Sama-sama.
Jangan lupakan saya dengan jadual TV awak yang sibuk.
Saya takkan. Saya janji.
Hei, awak okey?
Jahatkah saya kalau rasa cemburu?
Cemburu akan Cat?
Kami mula pada masa yang sama.
Sekarang dia akan masuk TV
dan saya tak mampu baiki lantai studio saya.
Adakala saya rasa hidup saya sudah tersasar.
Kita semua ada haluan berbeza.
Saya berhenti sekolah undang-undang dan sekarang saya akan tamat belajar.
Saya cuma melencong sedikit. Awak cuma melencong.
Betul kata awak. Adakala saya asyik fikirkan benda-benda negatif.
Saya baca kalau kita terlalu fokus kepada masa depan,
ia menimbulkan keresahan.
Tapi jika kita merenung masa lalu, ia boleh buat kita murung.
Lebih baik hidup pada saat ini.
Adakah itu ajaran Buddha?
Yakah?
- Adakah saya Dalai Lama seterusnya? - Mungkin juga.
- Hei! - Oh, Tuhan!
- Hayley, apa awak buat di sini? - Hei!
Saya datang sokong Eddie di mahkamah.
Ayah buat tuduhan digugurkan sepenuhnya.
Dia tangkap lelaki itu berbohong besar di kandang saksi.
Ayah awak ahli silap mata.
Atau dia memang pandai cari jalan keluar.
Yang merupakan sebuah kerja, tak kira klien.
- Saya berterima kasih, En. Haller. - Sudah tentu.
Saya akan cari jalan untuk bayar balik. Saya cuma... perlu cari kerja dulu.
Mak kata awak jurulatih peribadi di gim.
Pengurusnya dapat tahu saya ditahan dan dia pecat saya.
Apa? Teruknya.
Lupakannya, Eddie. Awak macam keluarga. Ia percuma.
Tidak. Saya bayar hutang, tak kira berapa lama.
Mungkin ada caranya untuk awak bayar dia sekarang.
Awak ada lesen memandu?
Tolonglah, Izzy.
Awak perlukan seseorang untuk ganti saya dan awak perlukan perlindungan.
Ya! Itu idea terbaik.
Saya setuju awak perlukan bantuan, terutamanya sekarang.
Awak ada latihan pertahanan diri?
Saya pemegang tali pinggang hitam judo.
Maaf. Apa semua ini?
Eddie, awak nak kerja sebagai pemandu baharu saya?
Biar betul?
Kalau nak bayar balik, saya ambil sikit daripada gaji awak setiap minggu.
Saya pernah kerja begini. Merasalah juga hasilnya.
Awak serius?
Cubalah dulu.
Jangan pandu Lincoln saya macam Lamborghini itu.
Saya pemandu berhemah. Tiada kesan calar pun pada kereta itu.
Malah saya patuhi had laju
yang tak ngam jika kita pandu Lamborghini.
Okey.
Terima kasih.
Awak takkan menyesal, En. Haller.
Saya akan menyesal jika awak asyik panggil saya begitu.
Inilah kerja yang saya perlukan untuk buat jadual latihan peribadi.
Saya akan kerja sendiri.
Jadilah klien pertama saya. Awak bersenam tak?
Apa yang kelakar? Saya main tenis. Saya meluncur.
Okey. Jadi, kita perlu tambah latihan beban dan regimen diet.
- Benda ini pasti berjalan lancar. - Pasti seronok.
Keputusan autopsi awal.
Tulang hioid Glory retak di dua tempat,
yang menunjukkan punca kematian mungkin dicekik.
Koroner tetapkan masa kematiannya antara pukul 11:00 malam dengan 3:00 pagi.
Julian mengaku dia di rumahnya sekitar pukul 11:00.
Ya, tapi ada kebakaran juga di apartmennya malam itu.
Bomba sampai pukul 11:43.
Kebakaran apa?
Kecurigaan awal ialah Glory tertidur merokok,
tapi tulang hioidnya yang retak mengetepikan kecurigaan itu.
Pukul 11:43. Jadi, 43 minit dari masa Julian pergi ke masa bomba tiba.
Salah satu orang Hector Moya sempat masuk dan bunuh dia.
Ya, tapi kenapa ada kebakaran?
Saya belum dapat laporan polis,
tapi saya rasa kebakaran itu dimulakan untuk menutup pembunuhan itu
dan mereka tak jangka bangunan itu ada sistem pemercik baharu.
Ya, tapi kenapa lelaki kartel itu nak tutup jejaknya?
Mereka suka membunuh orang.
Tak, ini AS, bukan Mexico.
Mereka tak boleh bayar polis di sini, setidaknya bukan semua.
Baiklah, syabas. Mari kita terus menyiasat.
Ada kaitan antara Glory Days dengan Hector Moya. Kita akan cari.
Selamat pagi, En. Haller.
Selamat pagi, Eddie.
- Satu lagi hari yang indah di LA. - Ya.
Awak tak perlu buka pintu untuk saya. Terima kasih.
Apa ini?
Minuman pagi kegemaran saya.
Kubis daun, akar burdock dan daun netel. Cubalah.
Sedap, bukan?
Macam minum sepadang rumput segar.
Begitulah rasanya. Ya.
Ada yang tak kena?
Utamakan keselamatan, En. Haller.
Betul. Sudah tentu.
Saya perlu tahu semua yang berlaku malam itu, Julian.
Saya dah beritahu awak semuanya.
Leher Glory retak.
Dia mati dicekik.
Jika awak tak lakukannya, saya perlu ceritakan siapa yang buat.
Awak faham?
Awak kata dia ada dua janji temu hari itu. Siapa mereka?
Pelanggan baharu.
Salah seorang daripada mereka ialah Brad Nelson atau Nielsen, rasanya.
Seorang lagi ialah Price, Daniel Price.
Dua-dua tempah dalam talian dan setuju bayar tunai.
Itu standard.
Tiada siapa mahu jejak daripada kertas dan saya tak terima kripto.
Yang pertama tempah bilik di Peninsula. Yang kedua di Roosevelt.
Awak ingat nombor biliknya?
Ia ada dalam pelayan.
Saya tak dengar khabar dia beberapa jam, jadi saya telefon dia.
Dia kata janji temu pertama okey, tapi lelaki kedua tak datang.
Awak rasa kenapa dia menipu?
Sebab dia pernah tipu saya.
Saya telefon hotel dan cakap dengan lelaki itu untuk sahkannya.
Begitulah cara saya sahkan janji temu itu bukan penipuan atau perangkap.
- Ketika itu awak jumpa Glory? - Ya.
Saya nak ambil duit sebelum dia habiskannya membeli dadah.
Apabila dia serang awak, awak cuma tolak dia, bukan?
Tidak! Maksud saya...
Ya. Mungkin saya pegang dia untuk buat dia berhenti, awak tahu?
Di mana awak pegang dia?
Awak pegang leher dia, Julian?
Awak pegang leher dia?
Ya, tapi saya cuma cuba melawan dia.
- Awak tipu saya. - Tunggu. Tak, tunggu.
- Awak perlukan peguam lain. - Tak.
Saya tahu ia nampak teruk, tapi saya bukan pembunuh. Bukan.
Percayai saya. Kalau bukan demi saya, demi Giselle.
Atau Glory, apa pun namanya. Sebab itu dia hantar saya kepada awak, bukan?
Apa maksud awak?
Dia kata jika sesuatu berlaku kepada saya, beritahu Mickey. Dia tahu apa nak buat.
Kemudian, dia mati tiba-tiba dan mereka tuduh saya.
Sebab itu saya telefon awak.
Apa... Apa ini?
Penepian konflik kepentingan.
Glory pernah jadi klien saya. Saya nak awak tandatanganinya.
Maknanya saya akan ambil kes awak.
Okey.
Masa untuk pergi.
Okey.
Dia kata begitu? "Beritahu Mickey. Dia tahu apa nak buat?"
Ya, nampaknya begitu.
Oh, Tuhan. Dia macam bercakap dengan awak dari alam kubur.
Awak rasa Julian tak bersalah?
Saya masih tak pasti.
Satu-satunya cara untuk dapat jawapan adalah untuk menyelesaikannya.
Pertama sekali, pembacaan pertuduhan. Awak tahu siapa pendakwa rayanya?
Ya, saya ada namanya di sini.
Dia orang baharu.
Mereka baru pindahkan dia ke LA dari Riverside.
Saya ada namanya di sini. Di mana saya letak?
- Tunggu sekejap. - Okey. Ya.
- Haller. - Hei, detektif.
Bukan detektif lagi.
Saya bersara awal.
Ya, saya ada dengar.
Saya tak ada pilihan.
Selepas aksi awak dalam kes Woodsen,
kerjaya saya merosot,
tapi tak apa.
Saya dapat kerja lain.
Saya penyiasat pejabat Peguam Daerah sekarang.
Awak dalam kes La Cosse?
Kita akan saling berjumpa lebih kerap.
Pasti seronok. Macam dulu-dulu.
Tak sabar.
Siapa lelaki itu?
Cuma bekas polis yang benci saya.
Mereka ambil nombor?
Lorna!
David, semuanya okey?
Tak, pihak penjara baru hubungi saya.
Julian...
Julian di hospital.
Di hospital penjara?
Mereka gari semua orang di dalam bas, tapi Julian klaustrofobia.
Dia alami serangan panik yang teruk.
Dia pengsan. Mereka fikir jantungnya bermasalah.
Oh, Tuhan.
Mereka letak dia di bawah pemerhatian. Boleh buat pembacaan pertuduhan tanpa dia?
Tak. Kita perlu tangguhkannya.
Kita tak boleh buang masa lagi. Kita perlu keluarkan dia dari penjara.
Dia tak boleh tahan lagi!
David, saya minta maaf.
Akhirnya saya dapat tidurkan Hayley.
Saya rasa saya dah hafal Selamat Malam Bulan.
Saya dengar apa yang berlaku hari ini. Perbicaraan Woodsen.
Ya. Awak perlu belanja saya minum.
Tak, maksud saya cara awak memalukan Bishop di kandang saksi.
Tak, dia sendiri yang buat begitu. Dia cemarkan lencananya.
Okey, mungkin begitu, tapi awak perlu berhati-hati, Mickey.
Lelaki seperti Bishop ada ingatan panjang dan awak suka menguji kesabaran.
Tidak, Maggie. Saya suka membela klien saya, tapi baiklah.
Terima kasih.
Sebelum saya lupa, rumah itu dibuka hujung minggu ini,
yang ada laman belakang untuk Hayley.
Yang kita tak mampu beli?
Saya tahu ia mahal, tapi...
tempat ini semakin sempit, Haller.
Ya.
Mungkin saya ada jalannya.
Ya?
Perbicaraan Woodsen.
- Jerry Vincent pendakwa rayanya, bukan? - Ya.
Dia beritahu saya dia akan bekerja sendiri.
Saya sudah agak.
Ya, ia buat saya terfikir. Mungkin ini masa saya juga.
Saya bekerja untuk gaji yang kecil untuk pembela awam.
Ia pengalaman yang bagus, tapi...
Apa?
Awak nak jadi macam ayah awak?
Saya nak kita mampu beli rumah yang kita mahu.
Apa? Awak tak boleh kahwini peguam bela persendirian?
Pembela awam sudah cukup teruk.
Kalau awak bekerja sendiri, saya tak tahu apa orang akan cakap di pejabat.
Ia satu cabaran.
Kita boleh usahakannya.
Kita pasti boleh.
Yakah?
Ya.
Okey.
Janji dengan saya seperkara.
Apa-apa saja.
Hati-hati, Mickey.
Saya serius.
Saya janji.
Saya boleh datang awal esok.
Saya boleh bawa beban dan getah. Awak boleh bersenam.
Senaman boleh mengurangkan tekanan.
Mungkin lain kali, Eddie. Jumpa esok pagi, ya?
Eddie?
Aduhai.
BERDASARKAN NOVEL OLEH MICHAEL CONNELLY
Terjemahan sari kata oleh Siti Salmi